Source: http://evaugyved.hu/%C3%96r%C3%B6kl%C3%A9si-jogvita.php
Timestamp: 2018-01-20 04:44:43
Document Index: 32617046

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Öröklési jogvita
1.) Kitagadtak az örökségből, mit tehetek?
A kitagadás oka lehet, ha a kötelesrészre jogosult:
az örökhagyó után öröklésre érdemtelen
az örökhagyó sérelmére súlyos bűncselekményt követett el.
az örökhagyó egyenesági rokonainak vagy házastársának életére tört, vagy sérelmükre egyéb súlyos bűntettet követett el
az örökhagyó irányában fennálló törvényes eltartási kötelezettségét súlyosan megsértette
jogerősen ötévi vagy ezt meghaladó szabadságvesztésre ítélték
a házastárs akkor is kitagadható, ha házastársi kötelességét durván sértő magatartást tanúsított az örökhagyóval szemben
Az örökhagyó által megjelölt kitagadási ok alaptalanságát a fentiek figyelembe vételével tehát perben kell bizonyítani.
2.) Mi a teendő, ha az örökösök nem akarják kiadni a kötelesrészemet?
A kötelesrész kielégítéséért elsősorban a hagyatékban részesedő személyek felelnek. Több személy felelősségének arányát juttatásaik figyelembe vehető értéke határozza meg.
3.) Hogyan támadhatom meg a végrendeletet?
A végrendelet érvénytelenségére, illetőleg hatálytalanságára csak az hivatkozhat, aki az érvénytelenség, illetőleg a hatálytalanság megállapítása esetében maga örököl vagy tehertől mentesül. Ehhez a végrendelet megtámadása szükséges.
Mivel a tulajdonjogi igények nem évülnek el, ezért a jogosult a végrendelet megtámadására vonatkozó igényét bármikor érvényesítheti. Ezen igény érvényesítésére már a hagyatéki eljárásban is sor kerülhet, de általában az igényérvényesítés külön perben történik.
4.) Mit tehetek fennálló öröklési szerződéssel szemben?
Az öröklési szerződés érvénytelenségére csak az hivatkozhat, aki személy szerint is érdekelt (maga is örökölne vagy tehertől mentesülne) és a bíróság a szerződést csak a perben álló felek egymás közti viszonyában nyilváníthatja érvénytelennek.
5.) Hogyan szüntethető meg a fennálló öröklési szerződés a fél által egyoldalúan?
A bíróság bármelyik fél kérelmére megszüntetheti az öröklési szerződést, ha valamelyik fél magatartása vagy körülményei folytán a természetben való tartás lehetetlenné vált és a szerződés célja életjáradéki szerződéssé történő átváltoztatással nem valósítható meg. A bíróságnak ekkor fel kell mérnie a felek szolgáltatásait és a körülményeik alapján az elszámolást elvégeznie. Olyan megoldást kell találnia, amely egyik felet sem juttatja indokolatlan előnyhöz és mindkét fél jogos érdekét figyelembe veszi. A megszüntetési pert az örökhagyó esetleges halála nem szünteti meg automatikusan, hanem a pert jogutódja folytathatja.
6.) Üzletrészek öröklése
A társasági tag halálával az üzletrésze átszáll a jogutódra. A társasági szerződés az átszállást kizárhatja, ebben az esetben azonban rendelkeznie kell az üzletrésznek a tagok vagy a társaság által történő megváltásáról.
A társaság rendelkezik az üzletrésszel öröklés esetén, ha a társasági szerződés az átszállást kizárta és ha a tagok, illetőleg a társaság az üzletrészt nem váltották meg, addig, amíg a megváltás meg nem történik.
Tekintettel arra, hogy a jogi probléma a fentiekkel kapcsolatban több ponton is felmerülhet, az ügy a vitás kérdés jellegétől függően a megyei bíróság mint cégbíróság illetőleg a megyei bíróság hatáskörébe tartozik.
A megyei bíróság hatáskörébe tartoznak a cégekkel kapcsolatos perek közül:
a kérelemnek helyt adó cégbírósági bejegyző végzés hatályon kívül helyezése iránt indított perek
a cég létesítő okirata vagy annak módosítása érvénytelenségének, hatálytalanságának vagy létre nem jöttének megállapítása iránti perek,
a cégek és tagjaik (volt tagjaik) közötti, illetve a tagok (volt tagok) egymás közti a tagsági jogviszonyon alapuló perek,
a gazdasági társaságban történő befolyásszerzéssel kapcsolatos perek, továbbá